gl gl gl en gl gl ja en ca gl en gl en ru en gl gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl pt gl gl gl gl gl gl gl gl gl gl gl lt es gl en gl gl gl pt gl gl fr gl pt es gl gl gl gl fr en gl ceb en gl ca gl gl gl gl gl en pt ca gl gl gl
Discos do Noroeste, un mercado de música en vinilo no Festival Noroeste - G24
Na era da música dixital e o streaming, o vinilo colle folgos e cada vez son máis frecuentes as feiras discográficas como a que este fin de semana acolle o mercado coruñés de San Agustín, dentro do Festival Noroeste.
Entre o público, moitos nostálxicos. "A min lémbranme a infancia. Con 10 anos xa escoitaba vinilos e quedei aí estancada no vinilo".
Pero tamén xente nova que aprecia este formato. Adolescentes dinnos que "gústame o grupo The Smiths e estou intentando buscar un disco. Buscamos grupos dos 80 que nos gustan como Queen ou Abba".
Outros menos novos aseguran que consomen diversidade de formatos musicais, pero á hora de mercar música prefiren facelo en formato físico. Consideran que o vinilo é algo especial.
Nonito Pereira Rey, presidente da Asociación musical Nonito Pereira considera que "o máis sorprendente de todo e que fai albergar maior ilusión é que hai novos públicos. Xente nova que lle está a dar valor aos discos".
Esta primeira edición de Discos do Noroeste ofrece ata 15.000 referencias. A maior parte son pezas de segunda man, pero tamén hai outras propostas como "un espazo para discos autoeditados, é dicir, cando os propios grupos sacan os seus discos e teñen dificultades para distribuílos. Aquí temos un espazo para eles e tamén para selos independentes", explica Nonito Pereira Rey.
Detrás desta iniciativa está a asociación musical que leva o nome do xornalista e promotor musical coruñés Nonito Pereira, un dos pais do Festival Noroeste. Este mercado é tamén un tributo ao seu labor a prol da música.
Conxemar abre as portas a novos clientes e mercados para moitas empresas
O inicio do congreso Conxemar colapsa os accesos ao recinto feiral do Ifevi
Gastroarte, a feira do San Froilán que une arte e gastronomía
Contido con Xeográficas Galicia .
Este venres comezan a poñer a cuarta dose da vacina da covid aos maiores de 85
Bruxelas corrixe a Planas e di que o veto non afectou nunca á pesca por riba dos 400 metros
Alcoa acada un acordo con Endesa para a subministración do 32% da electricidade
Agricultores da Terra Chá comezan a sementar soia con fins comerciais
Síguenos en redes sociais
Aviso legal e Política de Privacidade